section_heading: Upravna povijest
paragraph_text: Veći dio okruga bio je dio seoskog distrikta Wantagea u okrugu Berkshireu sve do reorganiziranja lokalne uprave 1974. godine. Distrikt je stvoren 1. travnja 1974. prema Zakonu o lokalnoj upravi iz 1972. (Local Government Act), od municipalnog borougha Abingdona, urbanog distrikta Wantagea, seoskih distrikta Abindgona, Farindgona i dijela seoskog distrikta Wantage iz Berkshirea. Godine 1974. podijeljeno je područje seoskog distrikta, župe Ardington, Blewbury, Childrey, Chilton, Denchworth, East Challow, East Hanney, East Hendred, Goosey, Grove, Harwell, Letcombe Bassett, Letcombe Regis, Lockinge, Sparsholt, Upton, West Challow, West Hanney i West Hendred postali su dio distrikta Vale of White Horse u Oxfordshireu, dok je ostatak postao dio distrikta Newburyja u manjem okrugu Berkshirea. Južna granica distrikta ugrubo prati Ridgewaysku stazu (Ridgeway National Trail, Ridgeway Path). Kraj se obično naziva "Vale of the White Horse". Glavno naselje je Abingdon; ostala naselja su Faringdon i Wantage. U distriktu je 68 civilnih župa unutar okruga. Distriktno vijeće Vale of White Horsea je u Milton Parku, Milton.<ref>